Корпоративни услуги за оценка и обучение по английски | Британски съвет
Развийте бизнеса си с помощта на световните експерти по английски език
Сигурни ли сте, че компанията ви може да работи ефективно на световния език на бизнеса? Уверете се, че не губите предимство пред конкуренцията!
Ние сме световните експерти по английски и можем да помогнем на служителите ви да развият езиковите умения, необходими за работа в глобална среда. Предлагаме оценка на знанията по английски, определяне на необходимите за нуждите ви езиковите нива и обучение, съобразено с конкретните цели на вашата организация.
Екипът ви притежава ли уменията по английски, необходими за успеха на вашия бизнес? Отговорът можете да получите от Aptis – тест за определяне и съпоставяне на нивата по английски, използван от организации по целия свят. Той е компютърен, бърз, гъвкав и точен. Освен това, Aptis е на много достъпна цена, което дава възможност да оценявате езиковите умения на цели екипи или дори на всички в компанията.Така ще можете да вземете най-добрите решения за подбор, развитие и обучение на служителите.
Определяне на необходимите нива
Резултатите от Aptis ще ви дадат много задълбочен поглед, от който можете да извлечете максимална полза с помощта на нашите експерти по английски. Ще обсъдим вашите специфични нужди и изисквания, ще интервюираме служители, ще прегледаме документи и дейности, за които се използва английски език. След този цялостен анализ, ще изготвим индивидуален доклад за необходимите за дейността ви нива по английски и специфични препоръки за обучение и развиване на езиковите умения на служителите ви.
Можем да разработим индивидуални програми за обучение с много голяма практическа насоченост, за да отговарят на нуждите на вашия бизнес. Предлагаме както интензивни, така и дългосрочни възможности за обучение на групи с различна големина. Занятията могат да се провеждат както в сградата на Британски съвет, така и във вашия офис, в удобно за вашата компания време.